CELEX: 32019R0542
Language: sl
Date: 2019-04-02 00:00:00
Title: Izvedbena uredba Komisije (EU) 2019/542 z dne 2. aprila 2019 o vpisu imena v register zaščitenih označb porekla in zaščitenih geografskih označb („ស្ករត្នោតកំពង់ស្ពឺ“ (Skor Thnot Kampong Speu) (ZGO))

3.4.2019   
               
               
                  SL
               
               
                  Uradni list Evropske unije
               
               
                  L 94/1
               
            
         IZVEDBENA UREDBA KOMISIJE (EU) 2019/542
         z dne 2. aprila 2019
         o vpisu imena v register zaščitenih označb porekla in zaščitenih geografskih označb („ស្ករត្នោតកំពង់ស្ពឺ“ (Skor Thnot Kampong Speu) (ZGO))
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(3)(a) Uredbe,
         ob upoštevanju naslednjega:
         
                     (1)
                  
                  
                     V skladu s členom 50(2)(a) Uredbe (EU) št. 1151/2012 je bil zahtevek Kambodže za registracijo imena „ស្ករត្នោតកំពង់ស្ពឺ“ (Skor Thnot Kampong Speu) kot zaščitene geografske označbe (ZGO) 3. oktobra 2017 objavljen v Uradnem listu Evropske unije (2).
                  
               
                     (2)
                  
                  
                     Komisija je 22. decembra 2017 prejela ugovor in povezani utemeljeni ugovor podjetja za proizvodnjo sladkorja Sucre Suisse SA s sedežem v Švici. Komisija je ugovor in utemeljeni ugovor, ki ju je predložilo podjetje Sucre Suisse SA, 9. januarja 2018 posredovala Kambodži.
                  
               
                     (3)
                  
                  
                     Komisija je 3. januarja 2018 prejela tudi ugovor in povezani utemeljeni ugovor Belgije. Komisija je ugovor in utemeljeni ugovor, ki ju je predložila Belgija, 9. januarja 2018 posredovala Kambodži. Belgija je 8. marca 2018 Komisijo obvestila o umiku ugovora na zahtevek za registracijo imena „ស្ករត្នោតកំពង់ស្ពឺ“ (Skor Thnot Kampong Speu).
                  
               
                     (4)
                  
                  
                     Podjetje Sucre Suisse SA je vložilo ugovor proti registraciji imena „ស្ករត្នោតកំពង់ស្ពឺ“ (Skor Thnot Kampong Speu), ker je opis proizvoda „palmov sladkor“ ohlapen in proizvod ne ustreza opredelitvi sladkorjev iz Direktive Sveta 2001/111/ES (3) o nekaterih sladkorjih, namenjenih za prehrano ljudi.
                  
               
                     (5)
                  
                  
                     Komisija je sklenila, da je tovrstni ugovor dopusten, ter na podlagi prvega pododstavka člena 51(3) Uredbe (EU) št. 1151/2012 Kambodžo in Sucre Suisse SA z dopisom z dne 3. aprila 2018 povabila k ustreznim posvetovanjem za obdobje treh mesecev, da bi dosegla dogovor v skladu s svojimi notranjimi postopki.
                  
               
                     (6)
                  
                  
                     Kambodža je 29. junija 2018 zaprosila za podaljšanje roka za posvetovanja. Komisija je v skladu z zadnjim pododstavkom člena 51(3) Uredbe (EU) št. 1151/2012 podaljšala rok za posvetovanja za dodatne tri mesece z začetkom 4. julija 2018.
                  
               
                     (7)
                  
                  
                     Po posvetovanjih sta zainteresirani strani dosegli dogovor. Kambodža je 3. oktobra 2018 Komisiji predložila rezultate dogovora.
                  
               
                     (8)
                  
                  
                     Kambodža in Sucre Suisse SA sta se dogovorila, da ni potrebe po spremembi enotnega dokumenta, objavljenega na podlagi člena 50(2) Uredbe (EU) št. 1151/2012. Poleg tega zainteresirani strani menita, da je koristno pojasniti, kaj „ស្ករត្នោតកំពង់ស្ពឺ“ (Skor Thnot Kampong Speu) je, in sicer:„‚Skor Thnot Kampong Speu‘ je sladkor, proizveden iz palm. Palmov sladkor ni opredeljen v Direktivi 2001/111/ES o nekaterih sladkorjih, namenjenih za prehrano ljudi, vendar se v EU lahko trži v skladu s splošnimi pravnimi zahtevami. Palmov sladkor se po vsem svetu že stoletja uporablja za prehrano ljudi.“
                  
               
                     (9)
                  
                  
                     Ker je dogovor, ki sta ga sklenila Kambodža in Sucre Suisse SA, v skladu z določbami Uredbe (EU) št. 1151/2012 in zakonodajo EU, je njegovo vsebino treba upoštevati.
                  
               
                     (10)
                  
                  
                     Glede na navedeno bi bilo treba ime „ស្ករត្នោតកំពង់ស្ពឺ“ (Skor Thnot Kampong Speu) vpisati v register zaščitenih označb porekla in zaščitenih geografskih označb –
                  
               SPREJELA NASLEDNJO UREDBO:
         
            Člen 1
            Ime „ស្ករត្នោតកំពង់ស្ពឺ“ (Skor Thnot Kampong Speu) se registrira.
            Ime iz prvega odstavka opredeljuje proizvod iz skupine 1.8 Ostali proizvodi iz Priloge I k Pogodbi (začimbe itn.) iz Priloge XI k Izvedbeni uredbi Komisije (EU) št. 668/2014 (4).
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 2. aprila 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 343, 14.12.2012, str. 1.
         
            (2)  UL C 331, 3.10.2017, str. 8.
         
            (3)  Direktiva Sveta 2001/111/ES z dne 20. decembra 2001 o nekaterih sladkorjih, namenjenih za prehrano ljudi (UL L 10, 12.1.2002, str. 53).
         
            (4)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).